CELEX: 32016D0537
Language: fi
Date: 2016-04-05 00:00:00
Title: Komission täytäntöönpanopäätös (EU) 2016/537, annettu 5 päivänä huhtikuuta 2016, kädessä ja kehon lähellä pidettäviä langattomia viestintälaitteita (30 MHz–6 GHz) koskevan standardin EN 50566:2013, jolla osoitetaan vaatimustenmukaisuus laitteiden radiotaajuisten kenttien aiheuttamalle väestön altistumiselle, viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston direktiivin 1999/5/EY nojalla (ETA:n kannalta merkityksellinen teksti)

6.4.2016   
            
            
               FI
            
            
               Euroopan unionin virallinen lehti
            
            
               L 89/17
            
         KOMISSION TÄYTÄNTÖÖNPANOPÄÄTÖS (EU) 2016/537,
   annettu 5 päivänä huhtikuuta 2016,
   kädessä ja kehon lähellä pidettäviä langattomia viestintälaitteita (30 MHz–6 GHz) koskevan standardin EN 50566:2013, jolla osoitetaan vaatimustenmukaisuus laitteiden radiotaajuisten kenttien aiheuttamalle väestön altistumiselle, viitetietojen julkaisemisesta varauksin Euroopan unionin virallisessa lehdessä Euroopan parlamentin ja neuvoston direktiivin 1999/5/EY nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY (1) ja erityisesti sen 5 artiklan 3 kohdan,
   ottaa huomioon direktiivin 1999/5/EY 13 artiklalla perustetun televiestintäalan vaatimustenmukaisuuden arviointi- ja markkinoiden valvontakomitean (TCAM) lausunnon,
   sekä katsoo seuraavaa:
   
               (1)
            
            
               Jos kansallinen standardi, jolla pannaan täytäntöön sellainen yhdenmukaistettu standardi, jonka viitetiedot on julkaistu Euroopan unionin virallisessa lehdessä, käsittää yhden tai useamman direktiivin 1999/5/EY 3 artiklassa tarkoitetun olennaisen vaatimuksen, tämän standardin mukaiseksi rakennettua radiolaitetta on pidettävä asianomaisten olennaisten vaatimusten mukaisena.
            
         
               (2)
            
            
               Ranska esitti heinäkuussa 2014 vastalauseen, joka koskee kädessä ja kehon lähellä pidettäviä langattomia viestintälaitteita (30 MHz–6 GHz) koskevaa standardia EN 50566:2013, jolla osoitetaan vaatimustenmukaisuus laitteiden radiotaajuisten kenttien aiheuttamalle väestön altistumiselle.
            
         
               (3)
            
            
               Ranska katsoo, että standardia olisi tarkistettava, jotta otettaisiin paremmin huomioon matkapuhelinten ja muiden kannettavien laitteiden (kuten tablettien) käyttöolosuhteet ja sen vuoksi vahvistettaisiin edellytykset etäisyydelle, jolla kehon SAR-arvo (ominaisabsorptionopeus) on arvioitava.
            
         
               (4)
            
            
               Tutkittuaan standardia EN 50566:2013 yhdessä televiestintäalan vaatimustenmukaisuuden arviointi- ja markkinoiden valvontakomitean (TCAM) edustajien kanssa komissio totesi, että standardi ei täytä direktiivin 1999/5/EY 3 artiklan 1 kohdan a alakohdassa tarkoitettuja olennaisia vaatimuksia. Direktiivin 1999/5/EY 3 artiklan 1 kohdan a alakohdassa viitataan Euroopan parlamentin ja neuvoston direktiiviin 2006/95/EY (2) sisältyviin tavoitteisiin turvallisuusvaatimusten osalta. Direktiivin 2006/95/EY liitteessä I olevan 1 kohdan d alakohdassa säädetään, että ”sähkölaitteen tulisi olla suunniteltu ja rakennettu siten, että suojaus tämän liitteen 2 ja 3 kohdassa lueteltujen vaarojen varalta on varmistettu, jos sähkölaitetta käytetään käyttötarkoituksensa mukaisesti ja huolletaan asianmukaisesti”. Saman liitteen 2 kohdassa säädetään seuraavaa: ”Teknistä laatua olevista toimenpiteistä on 1 kohdan mukaisesti määrättävä sen varmistamiseksi, että a) ihmiset ja kotieläimet ovat riittävästi suojattuja ruumiinvammalta tai muulta vahingolta, jonka voisi aiheuttaa suora tai välillinen kosketus,” ja ”c) ihmiset, kotieläimet ja omaisuus ovat riittävästi suojattuja sähkölaitteen aiheuttamien kokemusperäisesti havaittujen, muiden kuin sähköisten vaarojen varalta”.
            
         
               (5)
            
            
               Ottaen huomioon edellä mainitut standardin EN 50566:2013 turvallisuusnäkökohdat olisi siihen asti, että kyseistä standardia tarkistetaan asianmukaisesti, standardin EN 50566:2013 julkaisemiseen Euroopan unionin virallisessa lehdessä liitettävä asianmukainen varoitus,
            
         ON HYVÄKSYNYT TÄMÄN PÄÄTÖKSEN:
   1 artikla
   Julkaistaan kädessä ja kehon lähellä pidettäviä langattomia viestintälaitteita (30 MHz–6 GHz) koskevan standardin EN 50566:2013, jolla osoitetaan vaatimustenmukaisuus laitteiden radiotaajuisten kenttien aiheuttamalle väestön altistumiselle, viitetiedot Euroopan unionin virallisessa lehdessä tämän päätöksen liitteessä vahvistetuin varauksin.
   2 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 5 päivänä huhtikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 91, 7.4.1999, s. 10.
   
      (2)  Euroopan parlamentin ja neuvoston direktiivi 2006/95/EY, annettu 12 päivänä joulukuuta 2006, tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä (EUVL L 374, 27.12.2006, s. 10).
   
      LIITE
      
         Direktiivin 1999/5/EY soveltamisalaan kuuluvien eurooppalaisten yhdenmukaistettujen standardien viitetiedot
      
      
                  ESO (1)
                  
               
               
                  Standardin viitenumero ja nimi
                  (ja viiteasiakirja)
               
               
                  Ensimmäinen julkaisu EYVL/EUVL
               
               
                  Korvattavan standardin viitenumero
               
               
                  Päivä, jona korvattavan standardin noudattamisesta johtuva vaatimustenmukaisuusolettamus lakkaa
                  Huomautus 1
               
               
                  Direktiivin 1999/5/EY artikla
               
            
                  Cenelec
               
               
                  EN 50566:2013
                  Kädessä ja kehon lähellä pidettävien langattomien viestintälaitteiden (30 MHz–6 GHz) tuotestandardi, jolla osoitetaan vaatimustenmukaisuus laitteiden radiotaajuisten kenttien aiheuttamalle väestön altistumiselle
               
               
                  12.10.2013
               
               
                   
               
               
                   
               
               
                  3 artiklan 1 kohdan a alakohta
               
            
                  Varoitus: Tämän julkaisun soveltamisessa on noudatettava tiettyjä edellytyksiä, jotka liittyvät mittausetäisyyteen ja edustavat käytännön päivittäistä käyttöä ja joilla varmistetaan kansalaisten käyttämien kädessä ja kehon lähellä pidettävien langattomien viestintälaitteiden (30 MHz–6 GHz) turvallinen käyttö ottaen huomioon direktiivin 1999/5/EY 3 artiklan 1 kohdan a alakohdassa tarkoitetut turvallisuustavoitteet yhdessä direktiivin 2006/95/EY liitteen I kanssa. Esimerkiksi raajojen SAR-mittauksissa (raja-arvo 4 W/kg) laite ei saa olla irrallaan raajasta (laite kosketuksissa raajaan), ja kehon SAR-mittauksissa (raja-arvo 2 W/kg) laite saa olla enintään muutaman millimetrin etäisyydellä kehosta.
               
            
                  Huomautus 1:
               
               
                  Yleensä korvattavan standardin noudattamisesta johtuva vaatimustenmukaisuusolettamus lakkaa päivänä, jona eurooppalainen standardointiorganisaatio poistaa kyseisen standardin käytöstä. Tällaisten standardien käyttäjiä pyydetään kuitenkin kiinnittämään huomiota siihen, että joissakin poikkeustapauksissa asia voi olla toisin.
               
            
         (1)  ESO: Eurooppalainen standardointiorganisaatio:
      
                   
               
               
                  CEN: Avenue Marnix 17, 1000 Bruxelles/Brussel, BELGIQUE/BELGIË p. +32 25500811; faksi +32 25500819 (http://www.cen.eu)
               
            
                   
               
               
                  Cenelec: Avenue Marnix 17, 1000 Bruxelles/Brussel, BELGIQUE/BELGIË, p. +32 25196871; faksi +32 25196919 (http://www.cenelec.eu)
               
            
                   
               
               
                  ETSI: 650, route des Lucioles, F-06921 Sophia Antipolis, p. +33 492 944200; faksi +33 493 654716, (http://www.etsi.eu)